Randers Freja blev torsdag sendt tilbage til Kronjylland med et stort nederlag i bagagen. Hirtshalsklubben B75 viste nemlig skræmmende styrke og vandt 13-1 på hjemmebane i Ulvkær Arena. Med sejren bringer B75 sig helt til tops i mændenes 2. division - og som en af favoritterne til oprykning til 1. division. B75 rykkede sidste sæson op i 2. division og er endnu ubesejret i indeværende sæson efter de første syv kampe. De er samtidig det mest scorende hold i rækken. Nordjyderne stillede op med Daniel Christensen, Andreas Rokkjær, Martin Lund Nielsen og Xingyu Chen (Jackie).

Referat:
B75 vandt samlet 13-1 over Randers Freja og topper dermed 2. division for bordtennis-herrer.